„Eu sunt absolvent al Colegiului Național Sfântul Sava, clasă de matematică-fizică. Preocupările mele pentru matematică nu s-au oprit aici. Și după absolvirea facultății am avut preocupări pentru matematică, ceea ce mă îndreptățește să cred că am o competență peste medie la matematică. Asta nu m-a împiedicat să am probleme în rezolvarea unor...în sprijinul cerut de fiul meu pentru rezolvarea unor probleme de clasa a patra sau clasa a cincea”, a spus ministrul Educației, la Digi24.

Invitat la „Jurnalul de Seară”, Sorin Cîmpeanu a explicat și de ce apar asemenea dificultăți. „Sunt probleme de corelare între vârsta elevilor și cerințele pe care le-am adresat prin curricula care funcționează și la acest moment”, a adăugat ministrul Educației.